|  |
| --- |
| Mødedato: 17. august 2021  Mødested: 1445-017  Mødeemne: SNUK  Deltagere: Bente Mattsson, Morten Bruun Hansen, Eva Kvistgaard Arent, Mariann Holmslykke, Lisbeth Sonne og Christine Brink Schmidt  Gæster: Ditte Bak, Lotte Thiessen til pkt. 2 |

1. Godkendelse af dagsorden

Ingen bemærkninger til dagsorden.

# 2. Status fra § 7-arbejdsgruppen

Arbejdsgruppen eller repræsentant for arbejdsgruppemedlemmet præsenterede status på det enkelte fakultet. SNUK fik præsenteret den planlagte proces, herunder den tekniske del. CBS undersøger med eksamenstilsynet hvem der fra tilsynets side indføres i processen. Endvidere oplyste arbejdsgruppen, at der er møde den 25. august, hvor eksempelvis systemunderstøttelse og brevskabeloner også kan drøftes. CBS oplyste, at AU af DCUM er indkaldt til en tema-dag om en forsøgsordning for en helhedsorienteret studieplan til studerende med handicap, og SNUK udtrykte ønske om at se programmet. Endvidere oplyse CBS, at UJ drøfter med Styrelsen hvorvidt en – med § 7-arbejdsgruppen – delt principafgørelse fra Ankestyrelsen betyder, at man kan samle agterskrivelse og afgørelse i et brev, og CBS forventer tilbagemelding i samme uge som SNUK-mødet. CBS giver desuden Ditte Bak tilbagemelding vedrørende spørgsmål om agterskrivelse.

**3. Punkter til SNUK-møder i efteråret**

SNUK drøftede mulige punkter til efterårets møder. Forslagene var specialeprocessen vedrørende godkendt problemformulering, opfølgning på ESDH-kommissorium, proces for opdatering af standardtekst i EDDI (CBS undersøger med Mette Buhl og Thomas Vestergaard), tema SNUK-møde om eksamensbekendtgørelsen når den kommer, statusmøder med Optag, juragruppen (CBS oplyste, at UJ har et udspil under udarbejdelse).

**4. Disciplinærsager i Uddannelsesjura**

CBS orienterede om, at UJ i efteråret skal lave et større arbejde omkring eksamenssnyd. Processer og sanktionspolitik skal til gennemsyn, og administrationen vil i et omfang blive inddraget. Endvidere oplyste CBS, at alle altid er velkommen til at kontakte UJ for spørgsmål om dette og også gerne videresende indberettere og studerende til UJ, hvis de har spørgsmål.

**5. Aktindsigt**

SNUK drøftede aktindsigtsanmodninger. BM, EKA og MBH oplyste, at de ikke får mange. LS oplyste at opleve en stigning i antallet, og at det kan være svært at vide hvordan man griber dem an. Når de vedrører et fakultet, behandles de på fakultet og hos UJ, hvis det vedrører flere fakulteter. SNUK drøftede behandlingen af disse, og CBS oplyste, at UJ altid står til rådighed for sparring, og at visse anmodninger kan være svære at gribe an.

**6. Nyt fra Uddannelsesjura**

CBS oplyste om personalenyt fra UJ, da temadag og efterårets arbejde med eksamenssnyd allerede er nævnt under pkt. 2 og pkt. 4.

**7. Nyt fra fakulteterne**

SNUK oplyste om status og personalenyt på de enkelte fakulteter.